มีเพศสัมพันธ์วันที่6ม.ค.ไม่ใส่ถุงยางอนามัย หลั่งนอกค่ะแต่ว่ากินยาคุมฉุกเฉินป้องกันไว้แล้ว แล้วมามีเพศสัมพันธ์ซ้ำแบบไม่ใส่ถุงยางอีกค่ะ อยากทราบว่ามีโอกาสท้องไหมคะ ถ้ากินยาคุมฉุกเฉินไปหนึ่งกล่องแล้วแต่ประจำเดือนยังไม่มาแล้วมีเพศสัมพันธ์แบบไม่ใส่ถุงยาง ซ้ำอีกเรื่อยๆค่ะ แล้วถ้าจะกินยาคุมฉุกเฉินซ้ำอีกหนึ่งกล่องจะส่งผลอย่างไรบ้างคะ
สวัสดีค่ะ การมีเพศสัมพันธ์ในวันที่ 6 ม.ค. หากใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%หลังจากที่ทานยาคุมฉุกเฉินไปเกิน 12 ชั่วโมงแล้ว หากยังคงมีเพศสัมพันธ์อีกเรื่อยๆ โดยไม่ใส่ถุงยางอนามัยป้องกัน ก็จะมีโอกาสตั้งครรภ์ได้ค่ะ ซึ่งหากจะทานยาคุมฉุกเฉินอีก ก็ต้องดูว่าเกิน 72 ชั่วโมงไปหรือยัง หากยังไม่เกิน ยาก็จะยังช่วยป้องกันการตั้งครรภ์ได้ค่ะการทานยาคุมฉุกเฉินบ่อยๆ ย่อมมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ดังนั้น หลังจากนี้ ก็ควรที่จะใช้ถุงยางอนามัยป้องกัน และหากต่อมาได้มีประจำเดือนมา ก็ควรเริ่มใช้วิธีคุมกำเนิดต่างๆ ที่กล่าวไปค่ะ แต่หากไม่มีประจำเดือนมา ก็ควรตรวจหาการตั้งครรภ์ค่ะ